# Maseiròlas (Perigòrd)

Maseiròlas (Mazeyrolles en francés) es una comuna d'Occitània, dins la region istorica de Perigòrd, administrada per lo departament de Dordonha de la region de Novèla Aquitània, ancianament d'Aquitània.

## Toponimia
### Maseiròlas

La prononciacion es [mɒʐej’rɔlɒ]. Lo nom es atestat en 1281, Mazeyiolas. Maseiròlas es lo diminutiu de masièra. Dauzat explica lo nom atal : del latin maceriola, diminutiu de maceria, « roïnas, que datan de l'epòca romana »; los toponimistas modèrnes prenon la darrièra precision emb distància. Masièras e son diminutiu maseiròlas an lo sens de « roïnas, murs en pèiras ». Chantal Tanet e Tristan Hordé apondon que l'ancian occitan masièra se disiá pels entorns de la bòria e per la meitadariá$^,$.

### Fontanilhas (nom supausat)

I a pas de fòrmas ancianas. Fontanilhas es lo diminutiu, emb lo sufixe eretat de -ile, del latin fontana, femenin de fontanum, derivat de fons, fontis. Lo sens es de « font pichona », al plural$^,$.

### Aigasparsas (nom supausat)

Las fòrmas ancianas son Aquis Parsis, en latin, en 1556, Aiguesperses al sègle XVIII, Aigues-Parses al sègle XIX. Lo sens es d'« aigas esparsas, esparsidas, espargidas, escampilhadas »; lo vèrbe esparsar [e probablament sas variantas] ven del latin spargere. Lo vilatge es als ajustants de dos rius e de combas.

### La Trapa

Lo nom es atestat en 1053, Sanctus Jacobus de Trapa. L'origina del mot es germanica e lo sens es de « trapèla per prene los ausèls », mas se sap pas cossí motivar un tal sens dins lo cas d'un nom de luòc$^,$.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| julhet de 2020 | 2026 | Patrick Maury | | |
| junh de 1995 | 2020 | José Maury | sense | agricultor |
| | 1995 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 342, totala: 347 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 560 | 548 | 587 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 536 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 417 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 443 | | | | Cercar | 343 | 357 | 359 | 360 368 |
| 2009 | 2010 |
| 354 360 | 350 356 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Dordonha

## Nòtas

* ↑ https://web.archive.org/web/20120611140323/http://communes-oc.cg24.fr/cantons/villefranche-du-perigord/MAZEYROLLES.htm
* 1 2 https://web.archive.org/web/20160810232354/http://communes-oc.cg24.fr/cantons/villefranche-du-perigord/MAZEYROLLES.htm
* 1 2 3 4 5 Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 217-218
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 455-456 a Mézière
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 295-296
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 683
* Portau de Perigòrd